1797

1797 (romartal MDCCXCVII) var eit vanleg år (utan skotdag) som byrja på ein sundag. Den franske revolusjonen og revolusjonskrigane prega dette året.

 Hendingar 

 Utlandet 
mini|Flagget til Den cisalpinske republikken.
 7. januar: Den cisalpinske republikken tok i bruk ein trikolor som skulle utvikla seg til det italienske flagget.
 18. februar: Den spanske guvernøren av Trinidad overgav kolonien til ei britisk marinestyrke leia av Sir Ralph Abercromby.
 22-24. februar: Siste invasjonen av Storbritannia, der styrkar frå det revolusjonære Frankrike gjekk i land i Wales, blei slått tilbake.
 17. april: Sir Ralph Abercromby utførte eit mislukka åtak på San Juan på Puerto Rico.
 12. mai: Revolusjonskrigane. General Napoleon Bonaparte erobra Venezia, som til då hadde hatt sjølvstende i over tusen år. Den siste dogen av Venezia, Ludovico Manin, gjekk av.
 17. oktober: Freden i Campo Formio gjorde slutt på den første koalisjonen og krigen mellom Frankrike og Austerrike, første delen av revolusjonskrigane.
 Robert Fulton konstruerte han ein u-båt, Nautilus, og testa han ut i Seinen.

 Noreg 
 27. desember: Hans Nielsen Hauge vart arrestert for brot mot Konventikkelplakaten.

 Fødde 

 10. januar: Annette von Droste-Hülshoff, tysk forfattar
 31. januar: Franz Schubert, austerriksk komponist
 30. august: Mary Wollstonecraft Godwin, britisk forfattar kjend som Mary Shelley
 7. oktober: Peter Georg Bang, dansk jurist og statsminister
 29. november: Gaetano Donizetti, italiensk komponist
 13. desember: Heinrich Heine, tysk diktar
 Utagawa Kuniyoshi, japansk kunstnar (ukjend dato)

 Døde 
mini|Mary Wollstonecraft, måla om lag det året ho døydde av John Opie.

 22. februar: Karl Friedrich Hieronymus Freiherr von Münchhausen, tysk offiser kjend som eventyraren og løgnaren Baron von Münchhausen
 2. mars: Horace Walpole, engelsk politikar
 26. mars: James Hutton, skotsk nyskapande geolog
 31. mars: Olaudah Equiano, afrikansk-britisk forfattar og slaverimotstandar, også kjend som Gustavus Vassa
 9. juli: Edmund Burke, irsk filosof
 10. september: Mary Wollstonecraft, britisk feminist og forfattar, etter fødselen av dottera Mary (Shelley)
 9. oktober: Vilna Gaon, litauisk rabbinar
 Agonglo, konge av Dahomey

nv:1751 – 1800